দেশে নিত্যপ্রয়োজনীয় পণ্যের দাম সহনীয় রাখার প্রতিশ্রুতি ছিল সরকারের। কমিশন বলছে, সরকার এই লক্ষ্যমাত্রা অর্জন করতে সক্ষম হয়েছে। ষষ্ঠ পঞ্চবার্ষিক পরিকল্পনায় মূল্যস্ফীতির হার ৬ শতাংশের মধ্যে রাখার লক্ষ্য ছিল। বছর শেষে ৬ শতাংশের মধ্যেই ছিল মূল্যস্ফীতির হার। ব্যক্তি খাতের বিনিয়োগ মোট জিডিপির ২৫ শতাংশে উন্নীত করার কথা ছিল ষষ্ঠ পঞ্চবার্ষিক পরিকল্পনায়। তথ্য বলছে, ব্যক্তি খাতের বিনিয়োগ মোট জিডিপির ২২ শতাংশ। সে হিসাবে লক্ষ্যমাত্রার চেয়ে ৩ শতাংশ কম। রপ্তানি লক্ষ্যমাত্রা মোট জিডিপির ২৪ শতাংশ ঠিক করা হলেও এই সূচকটি অর্জিত হয়নি।